Gospelsangeres kry borg na beweerde aanrandingŉ Gospelsangeres is Maandag op borgtog van R500 vrygelaat in die Butterworth landdroshof in die Oos-Kaap nadat sy in hegtenis geneem is op aanklag van aanranding. ŉ Polisiewoordvoerder, kapt. Jackson Manatha, sê die 47-jarige Lusanda Mcinga sal weer op 9 Desember in die hof verskyn. Mcinga is Sondag in hegtenis geneem nadat sy en onbekende medepligtiges glo ŉ man aangerand het wat hulle vermoed het verkoop CD-roofkopieë. Hulle het die 25-jarige man glo na ŉ veld in Butterwoth geneem waar hulle hom glo aangerand en sy selfoon gesteel het. Die polisie ondersoek die saak.